Émile Mpenza

Eka Basunga Lokonda "Émile" Mpenza (lahir 4 Julai 1978) merupakan bekas pemain bola sepak Belgium yang bermain di posisi penyerang.

Kerjaya kelab
Mpenza memulakan kerjaya bola sepaknya di KV Kortrijk dan kemudian berpindah ke kelab RE Mouscron dan Standard Liège bersama abangnya, Mbo yang bermain pada kelab itu. Pada tahun 2000, beliau berpindah ke kelab Jerman, FC Schalke 04 sebagai pertukaran dengan pemain Michaël Goossens. Di Schalke, beliau bermain dengan cemerlang bersama penyerang berbisa, Marc Wilmots dan Ebbe Sand tetapi gagal untuk merebut takhta gelaran liga pada hari terakhir musim. Beliau kembali ke Standard tiga tahun kemudian. Pada musim 2004-05, beliau kembali semula ke Jerman apabila beliau ditandatangani oleh Hamburger SV dengan bayaran 2.5 juta euro. Walau bagaimanapun pada 2006, beliau membuat perpindahan mengejut ke kelab Qatar, Al Rayyan.

Manchester City
Mpenza menandatangani kelab Manchester City pada 14 Februari 2007. Beliau membuat penampilan pertama bersama City menentang Wigan Athletic pada 3 Mac 2007. Beliau menjaringkan gol pertamanya pula ketika menang 2–0 ke atas Middlesbrough pada 17 Mac 2007.

Mpenza menjaringkan gol pertama untuk City ketika perlawanan pramusim untuk musim 2007-08 menentang Doncaster Rovers. Disebabkan ramai pemain dibawa masuk oleh pengurus baru, Sven-Göran Eriksson pada musim panas 2007, beliau terpaksa keluar dari kelab itu.

Plymouth Argyle
Beliau menandatangani kelab divisyen tiga Inggeris, Plymouth Argyle pada 2 September 2008. Mpenza membuat debut untuk Argyle ketika menang 2–1 ke atas Norwich City pada 13 September. Beliau menjaringkan gol pertamanya ketika seri 2-2 menentang Charlton Athletic.

Sion
Pada musim 2009–10,  Mpenza menandatangani kontrak satu tahun bersama kelab Switzerland, FC Sion. Beliau bermain sebanyak 32 perlawanan dan sempat menjaringkan 21 gol.

Neftchi Baku
Pada Ogos 2010, beliau menandatangani kontrak tiga tahun bersama kelab Liga Perdana Azerbaijan, Neftchi Baku. Beliau meninggalkan kelab itu pada Januari 2012 selepas kehilangan posisinya pada musim 2011-12.

Eendracht Aalst
Mpenza menandatangani kontrak setahun bersama kelab terakhirnya, Eendracht Aalst pada 1 Oktober 2013.

Kerjaya antarabangsa
Mpenza telah bermain bersama pasukan kebangsaan Belgium sejak 1997. Beliau juga mewakili pasukan kebangsaannya di Piala Dunia 1998 dan Euro 2000. Malangnya, beliau tidak tersenarai dalam skuad Piala Dunia 2002 kerana mengalami kecederan.

Gol antarabangsa
 #  Tarikh  Lokasi  Lawan  Skor  Keputusan  Kejohanan <center>1  7 Jun 1997  Brussels, Belgium   3–0  6–0  Kelayakan Piala Dunia 1998 <center>2  4–0 <center>3  3 Februari 1999  Limassol, Cyprus    <center>0–1  <center>0–1  Persahabatan <center>4  18 Ogos 1999  Brugge, Belgium    <center>3–4  <center>3-4  Persahabatan <center>5  4 September 1999  Rotterdam, Belanda    <center>5–5  <center>5–5  Persahabatan <center>6  7 September 1999  Liège, Belgium    <center> 3–0  <center>4–0  Persahabatan <center>7  29 Mac 2000  Brussels, Belgium    <center> 2–0  <center>2–2  Persahabatan <center>8  10 Jun 2000  Brussels, Belgium    <center> 2–0  <center>2–1  UEFA Euro 2000 <center>9  16 Ogos 2000  Sofia, Bulgaria    <center> 0-2  <center>1–3  Persahabatan <center>10  28 Februari 2001  Brussels, Belgium    <center> 2–0  <center>10–1  Kelayakan Piala Dunia 2002 <center>11  25 April 2001  Prague, Republik Czech    <center> 0–1  <center>1–1  Persahabatan <center>12  2 Jun 2011  Brussels, Belgium    <center>2-0  <center>3–1  Kelayakan Piala Dunia 2002 <center>13  12 Februari 2003  Annaba, Algeria   0–1  1–3  Persahabatan <center>14  0–3 <center>15  26 Mac 2005  Brussels, Belgium   1–1  4–1  Kelayakan Piala Dunia 2006 <center>16  4–1 <center>17  10 Jun 2000  Brussels, Belgium    <center> 1–0  <center>2–0  Persahabatan <center>18  10 Oktober 2010  Brussels, Belgium   2–0  2–0  Kelayakan Piala Dunia 2010 <center>19  2–0

Penghargaan
Kelab
FC Schalke 04
DFB-Pokal: 2000–01, 2001–02

Hamburger SV
Piala Intertoto UEFA: 2005

Neftchi Baku
Liga Perdana Azerbaijan: 2010–11

Individu
Pemain Bola Sepak Muda Profesional Belgium: 1996–97
Kasut Eboni Belgium: 1997
Pemain Bola Sepak Terbaik Belgium di Kejohanan Antarabangsa: 2000
Pemain Terbaik Musim Standard Liège: 2003–04

Rujukan

Pautan luar



Category:Kelahiran 1978
Category:Orang hidup
Category:Pemain bola sepak Belgium
Category:Pemain KV Kortrijk
Category:Pemain RE Mouscron
Category:Pemain Standard Liège
Category:Pemain FC Schalke 04
Category:Pemain Hamburger SV
Category:Pemain Dolcan Ząbki
Category:Pemain Al Rayyan SC
Category:Pemain Manchester City F.C.
Category:Pemain Plymouth Argyle F.C.
Category:Pemain FC Sion
Category:Pemain PFC Neftchi
Category:Pemain SC Eendracht Aalst
Category:Pemain Piala Dunia FIFA 1998
Category:Pemain UEFA Euro 2000